ORDIN nr. 1.992 din 14 iunie 2023 **pentru aprobarea Normelor metodologice de aplicare a Ordonanţei de urgenţă a Guvernului nr. 83/2000 privind organizarea şi funcţionarea cabinetelor de liberă practică pentru servicii publice conexe actului medical**

Cabinete conexe actului medical TEHNICA DENTARA

FIZIOTERAPIE

PSIHOLOGIE

LOGOPEDIE

TERAPIE VOCALĂ

SOCIOLOGIE MEDICALĂ

OPTICA OPTOMETRIE

PROTEZARE SI ORTEZARE

PROTEZARE AUDITIVA SI AUDIOLOGIE

NUTRITIE SI DIETETICA

Anexa nr. 2

**CONDIȚII din 14 iunie 2023**

de autorizare sanitară şi de dotare minimă obligatorie a cabinetelor de liberă practică pentru serviciile publice conexe actului medical

În vederea autorizării sanitare, cabinetele de liberă practică pentru servicii publice conexe actului medical de: tehnică dentară; fizioterapie; sociologie; psihologie clinică, consiliere psihologică, psihoterapie, psihologie educaţională, consiliere şcolară şi vocaţională, psihopedagogie specială; logopedie; optică-optometrie; protezare-ortezare; protezare auditivă, audiologie, terapie vocală; nutriţie şi dietetică

* respectă prevederile art. 6 alin. (1) din anexa la Ordinul ministrului sănătăţii nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările şi completările ulterioare, referitoare la amplasarea cabinetului

“*Articolul 6 alin 1*

*(1) La parterul clădirilor de locuit sau structuri similare conform documentaţiei cadastrale cum sunt demisolul, parterul înalt sau mezaninul:*

*a)se pot amplasa/amenaja unităţi comerciale, unităţi de prestări servicii, cabinete medicale ambulatorii fără paturi, laboratoare de analize medicale, puncte externe de recoltare de probe biologice ale laboratoarelor de analize medicale, furnizori de servicii de îngrijiri la domiciliu, cabinete de practică pentru servicii publice conexe actului medical şi cabinete medicale veterinare pentru animale de companie, cu excepţia celor menţionate la art. 5 alin. (1);*

*b)cabinetele medicale ambulatorii fără paturi, laboratoarele de analize medicale şi punctele externe de recoltare a probelor biologice, cabinetele medicale veterinare pentru animale de companie se amplasează la parterul clădirilor de locuit, în clădiri în care se desfăşoară şi alte activităţi sau în clădiri cu funcţiune mixtă, cu respectarea următoarelor condiţii:*

*1. să asigure gestionarea deşeurilor periculoase conform reglementărilor legale în vigoare;*

*2. să nu creeze disconfort şi riscuri pentru sănătate;*

*3. să respecte normele igienico-sanitare specifice activităţilor desfăşurate conform reglementărilor legale în vigoare;*

*c)se pot amenaja şi alte anexe ale locuinţelor, precum garaje, doar cu acceptul asociaţiei de locatari sau proprietari.”*

* şi trebuie să îndeplinească următoarele condiţii:

a)acces la electricitate, apă potabilă şi instalaţii pentru colectarea şi evacuarea corespunzătoare a apelor uzate;

b)dotarea cu următoarele materiale sanitare:

1. dispenser de săpun lichid, dispenser pentru dezinfecţia mâinilor şi dispenser pentru prosoape de hârtie, montate la fiecare lavoar;

2. materiale şi produse de întreţinere şi curăţare, utilizându-se echipamente profesionale de curăţenie, *conform prevederilor Ordinului ministrului sănătăţii nr. 1.761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările şi completările ulterioare*

Condiţii specifice de autorizare sanitară şi dotare minimă obligatorie a cabinetelor de liberă practică pentru servicii publice conexe actului medical

TEHNICA DENTARA

(1) Cabinetul de liberă practică pentru servicii publice conexe actului medical de tehnică dentară trebuie să îndeplinească următoarele **condiţii specifice de autorizare sanitară**:

a)asigurarea spaţiului de lucru, minimum două încăperi;

b)asigurarea spaţiului pentru vestiar şi grup sanitar pentru personal, prevăzut cu lavoar şi vas WC;

c)asigurarea spaţiului pentru depozitarea temporară a deşeurilor rezultate din activităţile de tehnică dentară, precum şi a condiţiilor de eliminare a acestora;

d)asigurarea spaţiului destinat depozitării şi prelucrării sanitare a materialelor şi a ustensilelor de curăţenie, cu asigurarea unui lavoar cu apă curentă rece şi caldă;

e)asigurarea ventilării naturale şi/sau mecanice a spaţiului de lucru.

(2) **Condiţiile de dotare minimă obligatorie** pentru cabinetele de tehnică dentară sunt adaptate serviciilor furnizate şi tipului de lucrări executate, **conform avizului emis de organizaţia profesională**.

FIZIOTERAPIE

(1) Cabinetul de liberă practică pentru servicii publice conexe actului medical de fizioterapie trebuie să îndeplinească următoarele **condiţii specifice de autorizare**:

a)acces pentru persoanele cu dizabilităţi locomotorii, cu respectarea normativelor de proiectare în vigoare;

b)sală de aşteptare, astfel încât pentru fiecare persoană în aşteptare să se prevadă un spaţiu de minimum 2 mp/persoană, în cazul cabinetelor pentru adulţi, şi 3 mp/persoană, în cazul cabinetelor pentru copii, inclusiv pentru persoane însoţitoare;

c)sală de fizioterapie a cărei suprafaţă utilă va asigura cel puţin 4,5-5 mp pentru fiecare pacient, cu aerisire naturală directă, cu pardoseală din parchet, scândură sau mochetă cu strat amortizor;

d)cabină de duş prevăzută cu apă caldă;

e)spaţiu separat pentru dezbrăcat-îmbrăcat;

f)grup sanitar dotat cu lavoar şi vas WC pentru personal;

g)grup sanitar dotat cu lavoar şi vas WC pentru pacienţi, care va avea acces din sala de aşteptare;

h)spaţiu destinat depozitării şi prelucrării sanitare a materialelor şi a ustensilelor de curăţenie, cu asigurarea unui lavoar cu apă rece şi caldă curentă şi asigurarea ventilării naturale şi/sau mecanice;

i)iluminat şi ventilaţie corespunzătoare a tuturor spaţiilor;

j)finisajele vor fi din materiale lavabile, impermeabile.

(2) Cabinetul de liberă practică pentru servicii publice conexe actului medical de fizioterapie trebuie să îndeplinească următoarele **condiţii de dotare minimă obligatorie**:

a)1 spalier;

b)2 saltele;

c)oglindă de perete;

d)1 masă de examinare/de terapie simplă;

e)1 bancă;

f)2 instalaţii-montaje scripete cu contragreutăţi;

g)greutăţi de diverse mărimi, bastoane, arcuri, cordoane elastice;

h)minimum 3-4 dispozitive pentru recuperare funcţională din grupa „dispozitive ajutătoare“ (de exemplu: pedalier, planşetă basculantă, giroplan, levier pentru cvadriceps, roată şi scăriţă pentru umăr, placă canadiană, placă pentru abilităţile mâinii etc.);

i)cântar pentru persoane;

j)alte dotări: trusa de urgenţă standard (conform Ordinului ministrului sănătăţii şi familiei nr. 427/2002 pentru aprobarea componenţei trusei sanitare şi a baremului de materiale, ce intră în dotarea posturilor de prim ajutor fără cadre medicale).

Ordinul ministrului sănătăţii şi familiei nr. 427/2002

Anexa 2 COMPONENTA trusei sanitare folosite pentru acordarea primului ajutor medical, care se afla în dotarea posturilor fixe de prim ajutor fără cadre medicale din întreprinderi, instituţii şi unităţi economice, şcoli, cabane turistice şi altele asemenea

1.1. Trusa sanitară se compune dintr-o cutie din material plastic, cu colturi şi muchii rotunjite, în care sunt depozitate instrumente şi materiale sanitare, medicamente şi materiale diverse.

Anexa nr. 3 la ordin prevede conţinutul minim obligatoriu al trusei sanitare din dotarea posturilor fixe de prim ajutor fără cadre medico-sanitare.

Optional trusa sanitară poate conţine şi alte dispozitive medicale, cum ar fi: folie termoizolanta, dispozitiv care asigura soluţia de conservare a energiei corpului omenesc în situaţii grave.

1.2. Cutia trusei sanitare trebuie să fie rigida, realizată din material plastic rezistent, cu marginile şi colturile rotunjite. Ea trebuie:

a)să asigure etanseitatea corespunzătoare pentru protejarea conţinutului faţă de praf şi umezeala printr-un sistem de închidere ferm;

b)să fie inscripţionată, vizibil de la o distanta de minimum 5 m, cu denumirea produsului şi a furnizorului sau, după caz, a producătorului;

c)să permită vizualizarea conţinutului sau să aibă inscripţionată lista conţinutului;

d)să fie dimensionata şi compartimentata corespunzător, în vederea depozitarii şi asigurării integrităţii componentelor prevăzute în anexa nr. 3.

Calitatea materialelor sanitare, a instrumentelor şi a medicamentelor va fi verificata şi certificată în conformitate cu prevederile în vigoare privind evaluarea conformitatii de către organele abilitate ale Ministerului Sănătăţii şi Familiei.

Anexa 3   CONŢINUTUL MINIM OBLIGATORIU AL TRUSEI SANITARE

|  |  |  |
| --- | --- | --- |
|    |  |    |
|    | Denumirea materialului | Numărul de bucăţi |
|    | Cutie din material plastic, etanşă, cu colţuri rotunjite | 1 |
|    | Foarfece cu vârfuri boante | 1 |
|    | Garou 50 cm | 1 |
|    | Deschizător de gură din material plastic | 1 |
|    | Dispozitiv de respiraţie gură la gură | 1 |
|    | Pipă Guedel mărimea 4 | 1 |
|    | Pipă Guedel mărimea 10 | 1 |
|    | Mănuşi de examinare, pereche | 4 |
|    | Pahare de unică folosinţă | 5 |
|    | Batiste de hârtie cu soluţie dezinfectantă | 10 |
|    | Atele din material plastic | 2 |
|    | Feşi din tifon mici 5 cm/4 m | 5 |
|    | Feşi din tifon mari 10 cm/5 m | 3 |
|    | Bandaj triunghiular I = 80 mm | 2 |
|    | Vată hidrofilă sterilă, pachet A 50 g | 2 |
|    | Ace de siguranţă | 12 |
|    | Leucoplast 5 cm/3 m | 1 |
|    | Leucoplast 2,5 cm/2,5 m | 1 |
|    | Alcool sanitar 200 ml | 1 |
|    | Comprese sterile 10 cm/8 cm x 10 buc. | 10 |
|    | Pansament individual 2 cm/6 cm | 10 |
|    | Pansament cu rivanol 6 cm /10 cm | 5 |
|    | Plasture 6 cm/50 cm | 1 |
|    | Creion | 1 |
|    | Caiet a 50 de pagini | 1 |
|    | Broşură cu instrucţiuni de prim ajutor | 1 |
|    | Rivanol soluţie 10/00, 200 ml | 1 |
|    | Apă oxigenată sau perogen | 1 |
|    | Alcool iodat 200 ml | 1 |

PSIHOLOGIE / LOGOPEDIE/ TERAPIE VOCALĂ/ SOCIOLOGIE MEDICALĂ

(1) Cabinetul de liberă practică pentru servicii publice conexe actului medical de psihologie (psihologie clinică, consiliere psihologică, psihoterapie, psihologie educaţională, consiliere şcolară şi vocaţională şi psihopedagogie specială), logopedie, terapie vocală şi sociologie medicală trebuie să îndeplinească următoarele **condiţii specifice de autorizare:**

a)acces pentru persoanele cu dizabilităţi locomotorii, cu respectarea normativelor de proiectare în vigoare;

b)sală de aşteptare, astfel încât pentru fiecare persoană în aşteptare să se prevadă un spaţiu de minimum 2 mp/persoană, în cazul cabinetelor pentru adulţi, şi 3 mp/persoană, în cazul cabinetelor pentru copii, inclusiv pentru persoanele însoţitoare;

c)iluminat şi ventilaţie corespunzătoare a tuturor spaţiilor;

d)grup sanitar dotat cu lavoar şi vas WC pentru personal;

e)grup sanitar dotat cu lavoar şi vas WC pentru pacienţi, care va avea acces din sala de aşteptare;

f)spaţiu destinat depozitării şi prelucrării sanitare a materialelor şi a ustensilelor de curăţenie, cu asigurarea unui lavoar cu apă rece şi caldă curentă.

(2) Cabinetul de liberă practică pentru servicii publice conexe actului medical de psihologie clinică, consiliere psihologică, psihoterapie, psihologie educaţională, consiliere şcolară şi vocaţională şi psihopedagogie specială, logopedie, terapie vocală şi sociologie medicală trebuie să îndeplinească următoarele **condiţii specifice de autorizare**:

A.Pentru formele de exercitare a profesiei de **psiholog** prevăzute la art. 13 alin. (1) din Legea nr. 213/2004, cu modificările şi completările ulterioare, în cadrul cărora se prestează servicii publice conexe actului medical de **psihologie clinică, consiliere psihologică, psihoterapie, psihologie educaţională, consiliere şcolară şi vocaţională, psihopedagogie specială şi logopedie, condiţiile de dotare minimă obligatorie sunt adaptate serviciilor furnizate, conform avizului emis de organizaţia profesională.**

B.Abrogată.

C.**Cabinetul de sociologie medicală:**

a)chestionare de evaluare a calităţii vieţii (WHO QoL-BREF, SF - 36 etc.);

b)chestionare de evaluare a satisfacţiei pacientului;

c)chestionare de evaluare a stresului perceput (de exemplu: PSS);

d)sistem desktop, PC, imprimantă, multifuncţional;

e)conexiune la internet;

f)mobilier de birou.

D.**Cabinetul de terapie vocală:**

a)chestionare pentru autoevaluarea vocii;

b)scale de evaluare perceptuală a vocii;

c)programe de analiză acustică, de exemplu: PRATT;

d)instrumente necesare pentru diferite tehnici de reabilitare vocală: paie de diferite dimensiuni, dispozitive pentru antrenamentul muşchilor respiratori.

OPTICA OPTOMETRIE

(1) Cabinetul de liberă practică pentru servicii publice conexe actului medical de optică-optometrie trebuie să îndeplinească următoarele **condiţii specifice de autorizare**:

a)acces pentru persoanele cu dizabilităţi locomotorii, cu respectarea normativelor de proiectare în vigoare;

b)sală de aşteptare, astfel încât pentru fiecare persoană în aşteptare să se prevadă un spaţiu de minimum 2 mp/persoană, în cazul cabinetelor pentru adulţi, şi 3 mp/persoană, în cazul cabinetelor pentru copii, inclusiv pentru persoanele însoţitoare;

c)grup sanitar dotat cu lavoar şi vas WC pentru personal;

d)grup sanitar dotat cu lavoar şi vas WC pentru pacienţi, care va avea acces din sala de aşteptare;

e)spaţiu de lucru, care va avea pe una dintre laturi lungimea de minimum 5 m şi va avea asigurat lavoar cu apă curentă rece şi caldă;

f)spaţiu pentru depozitarea materialelor necesare în desfăşurarea activităţii;

g)spaţiu destinat depozitării şi prelucrării sanitare a materialelor şi a ustensilelor de curăţenie, cu asigurarea unui lavoar cu apă rece şi caldă curentă şi asigurarea ventilării naturale şi/sau mecanice;

h)finisajele vor fi din materiale lavabile, impermeabile;

i)în cadrul cabinetului de liberă practică conexă actului medical, autorizat sanitar, se acceptă doar activităţi comerciale corespunzătoare domeniului de activitate.

(2) Cabinetul de liberă practică pentru servicii publice conexe actului medical de optică-optometrie trebuie să îndeplinească următoarele condiţii de **dotare minimă obligatorie:**

A.**Cabinetul de optică:**

a)optotip de distanţă şi aproape;

b)cutie cu lentile de probă;

c)biomicroscop;

d)aplanotonometru (sau alte aparate pentru măsurarea presiunii intraoculare);

e)oftalmoscop direct;

f)lentilă Volk de 90 D;

g)autorefractometru.

B.**Cabinetul de optometrie**:

a)optotip de distanţă şi aproape;

b)autokeratorefractometru;

c)biomicroscop;

d)trusă de lentile aeriene de probă;

e)trusă de lentile de contact de probă;

f)riglă pentru măsurarea distanţei interpupilare.

PROTEZARE SI ORTEZARE

(1) Cabinetul de liberă practică pentru servicii publice conexe actului medical de protezare şi ortezare trebuie să îndeplinească următoarele **condiţii de autorizare sanitară**:

a)acces pentru persoanele cu dizabilităţi locomotorii, cu respectarea normativelor de proiectare în vigoare;

b)sală de aşteptare, astfel încât pentru fiecare persoană în aşteptare să se prevadă un spaţiu de minimum 2 mp/persoană, în cazul cabinetelor pentru adulţi, şi 3 mp/persoană, în cazul cabinetelor pentru copii, inclusiv pentru persoanele însoţitoare;

c)grup sanitar dotat cu lavoar şi vas WC pentru personal;

d)grup sanitar dotat cu lavoar şi vas WC pentru pacienţi, care va avea acces din sala de aşteptare;

e)spaţiul de lucru va fi racordat la o sursă de apă curentă rece şi caldă;

f)spaţiu pentru depozitarea materialelor necesare în desfăşurarea activităţii;

g)spaţiu destinat depozitării şi prelucrării sanitare a materialelor şi a ustensilelor de curăţenie, cu asigurarea unui lavoar cu apă rece şi caldă curentă şi asigurarea ventilării naturale şi/sau mecanice;

h)finisajele vor fi din materiale lavabile, impermeabile;

i)în cadrul cabinetului de liberă practică conexă actului medical, autorizat sanitar, se acceptă doar activităţi comerciale corespunzătoare domeniului de activitate.

(2) **Dotarea cabinetului de liberă practică** pentru servicii publice conexe actului medical de protezare-ortezare **se realizează în funcţie de operaţiunile executate în cabinet**.

PROTEZARE AUDITIVA SI AUDIOLOGIE

(1) Cabinetul de liberă practică pentru servicii publice conexe actului medical de protezare auditivă şi audiologie trebuie să îndeplinească următoarele **condiţii specifice de autorizare**:

a)acces pentru persoanele cu dizabilităţi locomotorii, cu respectarea normativelor de proiectare în vigoare;

b)sală de aşteptare, astfel încât pentru fiecare persoană în aşteptare să se prevadă un spaţiu de minimum 2 mp/persoană, în cazul cabinetelor pentru adulţi, şi 3 mp/persoană, în cazul cabinetelor pentru copii, inclusiv pentru persoanele însoţitoare;

c)grup sanitar dotat cu lavoar şi vas WC pentru personal;

d)grup sanitar dotat cu lavoar şi vas WC pentru pacienţi, care va avea acces din sala de aşteptare;

e)spaţiu pentru depozitarea materialelor necesare în desfăşurarea activităţii;

f)spaţiu destinat depozitării şi prelucrării sanitare a materialelor şi a ustensilelor de curăţenie, cu asigurarea unui lavoar cu apă rece şi caldă curentă şi asigurarea ventilării naturale şi/sau mecanice;

g)finisajele vor fi din material lavabil, impermeabil. În spaţiul unde se desfăşoară activităţi de audiometrie, finisajul poate să fie din material antifonic;

h)în cadrul cabinetului de liberă practică conexă actului medical, autorizat sanitar, se acceptă doar activităţi comerciale corespunzătoare domeniului de activitate.

(2) Cabinetul de liberă practică pentru servicii publice conexe actului medical de protezare auditivă şi audiologie trebuie să îndeplinească următoarele **condiţii de dotare minimă obligatorie**:

a)spaţiu cu atenuare fonică, cu suprafeţe care să atenueze reflexia sunetului (inclusiv pardoseala);

b)audiometru care să permită audiometria tonală cu conducere aeriană, osoasă şi vocală;

c)otoscop sau videootoscop;

d)posibilităţi de amprentare pentru personalizarea olivelor protezelor auditive;

e)computer cu softuri de reglaj pentru aparatele auditive pe care le comercializează şi le adaptează personalizat pacienţilor;

f)posibilităţi de audiometrie în câmp liber (tonală şi vocală) şi/sau Real Ear Measurement REM (măsurare pe ureche reală).

NUTRITIE SI DIETETICA

(1) Cabinetul de liberă practică pentru servicii publice conexe actului medical de nutriţie şi dietetică trebuie să îndeplinească următoarele **condiţii specifice de autorizare**:

a)acces pentru persoanele cu dizabilităţi locomotorii, cu respectarea normativelor de proiectare în vigoare;

b)sală de aşteptare, astfel încât pentru fiecare persoană în aşteptare să se prevadă un spaţiu de minimum 2 mp/persoană, în cazul cabinetelor pentru adulţi, şi 3 mp/persoană, în cazul cabinetelor pentru copii, inclusiv pentru persoanele însoţitoare;

c)grup sanitar dotat cu lavoar şi vas WC pentru personal;

d)grup sanitar dotat cu lavoar şi vas WC pentru pacienţi, care va avea acces din sala de aşteptare;

e)spaţiu pentru depozitarea materialelor necesare în desfăşurarea activităţii;

f)spaţiu destinat depozitării şi prelucrării sanitare a materialelor şi a ustensilelor de curăţenie, cu asigurarea unui lavoar cu apă rece şi caldă curentă şi asigurarea ventilării naturale şi/sau mecanice;

g)finisajele vor fi din material lavabil, impermeabil;

h)în cadrul cabinetului de liberă practică conexă actului medical, autorizat sanitar, se acceptă doar activităţi comerciale corespunzătoare domeniului de activitate.

(2) Cabinetul de liberă practică pentru servicii publice conexe actului medical de nutriţie şi dietetică trebuie să îndeplinească următoarele condiţii **de dotare minimă obligatorie:**

a)instrumente necesare măsurătorilor antropometrice: panglică metrică, cântar;

b)mobilier specific: masă de birou, scaune, cuier;

c)calculator pentru baza de date cu conexiune la internet şi imprimantă;

d)opţional: plicometru, taliometru.

BIOLOGIE, BIOCHIMIE, CHIMIE

 (1) Serviciile conexe actului medical de biochimie, biologie şi chimie în sistemul sanitar din România pot fi exercitate exclusiv în cadrul laboratoarelor medicale organizate şi dotate potrivit prevederilor Ordonanţei Guvernului nr. 124/1998 privind organizarea şi funcţionarea cabinetelor medicale, republicată, cu modificările şi completările ulterioare, cu respectarea prevederilor Ordinului ministrului sănătăţii publice nr. 1.301/2007 pentru aprobarea Normelor privind funcţionarea laboratoarelor de analize medicale, cu modificările şi completările ulterioare.

 (2)Abrogat.

 (3) Biologii, biochimiştii şi chimiştii îşi pot exercita în mod independent activitatea, conform autorizaţiei de liberă practică şi acreditărilor obţinute de la Ministerul Sănătăţii, prin încheierea de contracte de prestări servicii în cadrul unui laborator de analize medicale autorizat şi sub coordonarea unui medic de specialitate medicină de laborator/microbiologie medicală.

Articolul 10

(1)Serviciile publice conexe actului medical de fizică medicală pot fi exercitate în baza acreditărilor obţinute de la Ministerul Sănătăţii, a autorizaţiei de liberă practică, a acreditărilor Comisiei Naţionale pentru Controlul Activităţilor Nucleare, a permisului de exercitare de activităţi nucleare, conform prevederilor Ordinului ministrului sănătăţii publice şi al preşedintelui Comisiei Naţionale pentru Controlul Activităţilor Nucleare nr. 1.272/2006 pentru aprobarea Normelor privind expertul în fizică medicală.

(2)Fizicienii medicali îşi pot exercita în mod independent activitatea în condiţiile alin. (1) exclusiv în cadrul unităţilor sanitare autorizate de Ministerul Sănătăţii şi Comisia Naţională pentru Controlul Activităţilor Nucleare în baza contractelor individuale de muncă/de prestări servicii cu astfel de unităţi sanitare, sub coordonarea unui medic confirmat în specialitatea oncologie medicală/radiologie şi imagistică medicală.

FIZICA MEDICALA

(1)Serviciile publice conexe actului medical de fizică medicală pot fi exercitate în baza acreditărilor obţinute de la Ministerul Sănătăţii, a autorizaţiei de liberă practică, a acreditărilor Comisiei Naţionale pentru Controlul Activităţilor Nucleare, a permisului de exercitare de activităţi nucleare, conform prevederilor Ordinului ministrului sănătăţii publice şi al preşedintelui Comisiei Naţionale pentru Controlul Activităţilor Nucleare nr. 1.272/2006 pentru aprobarea Normelor privind expertul în fizică medicală.

(2)Fizicienii medicali îşi pot exercita în mod independent activitatea în condiţiile alin. (1) exclusiv în cadrul unităţilor sanitare autorizate de Ministerul Sănătăţii şi Comisia Naţională pentru Controlul Activităţilor Nucleare în baza contractelor individuale de muncă/de prestări servicii cu astfel de unităţi sanitare, sub coordonarea unui medic confirmat în specialitatea oncologie medicală/radiologie şi imagistică medicală.